คือว่าตอนแรกประจำเดือนมาได้ประมาณ2วันคะ แล้วมีอะไรกันกับแฟนแฟนเผลอหลั่งใน วันต่อมาได้กินยาคุมฉุกเฉินไปแล้ววันรุ่งขึ้นประจำเดือนก็หยุดไปเลยค่ะ มันแปลว่าอะไรคะ อันตรายไหม
สวัสดีค่ะ หากประจำเดือนมาเป็นวันที่ 2 แล้วได้มีเพศสัมพันธ์ ก็ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น ก็ไม่จำเป็นต้องทานยาคุมฉุกเฉินไป แต่หากได้ทานยาคุมฉุกเฉินไป แล้ววันต่อมา ประจำเดือนได้หยุดหายไป ถือเป็นผลจากยาได้ ไม่ได้อันตรายอะไร เพียงแต่ประจำเดือนในรอบต่อไป อาจมาผิดปกติได้ เช่น มาเร็วกว่ากำหนด มาช้ากว่ากำหนด หรือมีปริมาณและจำนวนวันไม่เหมือนเดิมได้หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ